
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1347 

1 Σεπτεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Στεγαστική αποκατάσταση των τσιγγάνων του Δήμου 
Κομοτηνής. 1 

Συγκρότηση Ομάδας Διοίκησης Έργου για την εφαρ¬ 
μογή προγράμματος θέσεων μερικής απασχόλη¬ 
σης. 2 

Σύσταση ελεγκτικής ομάδας για τη διενέργεια ελέγ¬ 
χου στο ΠΕΡΙΦΕΡΕΙΑΚΟ ΕΠΙΧΕΙΡΗΣΙΑΚΟ ΠΡΟ¬ 
ΓΡΑΜΜΑ ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑ¬ 
ΚΗΣ, σε πράξεις που συγχρηματοδοτούνταιαπότο 


ΕΚΤ, στο πλαίσιο του Γ' ΚΠΣ. 3 

Συγκρότηση Α’ Πρωτοβάθμιου υπηρεσιακού συμβου¬ 
λίου του Ο.Α.Ε.Δ. 4 

Συγκρότηση υπηρεσιακού συμβουλίου της Γενικής 
Γραμματείας Αθλητισμού. 5 


Χαρακτηρισμός ως μνημείου του πέτρινου νερόμυλου 
που βρίσκεται στην περιοχή Ραδοβίζι του Δήμου 
Μολοσσών στο Ν. Ιωαννίνων, ιδιοκτησίας I. Μονής 
Αγ. Δημητρίου Διχονίου. 6 

Τροποποίηση της αριθ. 4779/29.5.1997 απόφασης σύ¬ 
στασης Επιχείρησης με την επωνυμία "ΔΙΑΔΗΜΟ- 
ΚΟΙΝΟΤΙΚΗ ΕΠΙΧΕΙΡΗΣΗ ΤΗΛΕΘΕΡΜΑΝΣΗΣ ΕΥ¬ 
ΡΥΤΕΡΗΣ ΠΕΡΙΟΧΗΣ ΑΜΥΝΤΑΙΟΥ (ΔΕΤΕΠΑ)", Ν. 
Φλώρινας. 7 

Τ ροποποίηση της συστατικής πράξης της Αμιγούς Δη¬ 
μοτικής Επιχείρησης Τοπικής Ανάπτυξης Δήμου 
Ελευθερίου Κορδελιού (Ε.Τ.Α.Δ.Ε.Κ.)/ Ν. Θεσσα¬ 
λονίκης. 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθ. Φ. 41264/486/ 
13.5.2004 απόφαση του Υφυπουργού Εσωτερικών 


Δημόσιας Διοίκησης και Αποκέντρωσης. 9 

Διόρθωση σφάλματος στην υπ’ αριθ. 49355/18.5.2004 
Απόφαση του Υπουργού Αγροτικής Ανάπτυξης και 
Τροφίμων. 10 


ΑΠΟΦΑΣΕΙΣ 

Αριθ. 44549 (1) 

Στεγαστική αποκατάσταση των τσιγγάνων του Δήμου 
Κομοτηνής. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου 2 παρ. 1, του άρθρου 4, του 
άρθρου 21 παρ. 3 και 4, του άρθρου 24 παρ. 2του άρθρου 
25 παρ. 1 και 2 του Συντάγματος της Ελλάδας (ΦΕΚ 
85/8.4.2001 τ. Α’). 

2. Τις διατάξεις του άρθρου 16 του Ν. 1426/21.3.1984 
"Για την Κύρωση του Ευρωπαϊκού Κοινωνικού Χάρτη" 
(ΦΕΚ 32τ. Α’). 

3. Τις διατάξεις του άρθρου 29 του Ν. 1558/1985 (ΦΕΚ 
137 τ. Α’) "Κυβέρνηση και Κυβερνητικά όργανα", όπως συ¬ 
μπληρώθηκε με το άρθρο 27 του Ν. 2081/1992 (ΦΕΚ 157 
τ. Α’) και αντικαταστάθηκε από το άρθρο 1 παρ. 2α του 
Ν.2469/1997 (ΦΕΚ38τ. Α’). 

4. Την υπ’ αριθμ. Υ20/18.1.2000 Απόφαση "Σύσταση Επι¬ 
τροπής για τον πολιτικό Σχεδίασμά αντιμετώπισης των θε- 
μάτωντων Ελλήνων Τσιγγάνων" (ΦΕΚ24τ. Β’). 

5. Τις διατάξεις του άρθρου 56 του Ν. 2637/27.8.1998 
"Σύσταση Οργανισμού Πιστοποίησης Λογαριασμών, Ορ¬ 
γανισμού Πληρωμών και Ελέγχου Κοινοτικών Ενισχύσεων 
Προσανατολισμού και Εγγυήσεων, Οργανισμού Πιστο¬ 
ποίησης και Επίβλεψης Γεωργικών Προϊόντων, Γενικών 
Διευθύνσεων και θέσεων προσωπικού στο Υπουργείο Γε- 
ωργίας και Εταιρείας Αξιοποίησης Αγροτικής Γης ΑΈ. και 
άλλες διατάξεις" (ΦΕΚ 200 τ. Α’) όπως αυτές αντικατα- 
στάθηκαν με τις διατάξεις της παρ. 37του άρθρ. 24 του Ν. 
2945/8.10.2003 (ΦΕΚ223τ. Α') καιτροποποιήθηκανμετην 
παρ. 11 του άρθρου 13του Ν. 3147/5.6.2003 (ΦΕΚ 135τ. 
Α’ και την παρ. 8. του άρθρου 23 του Ν. 3208/24.12.2003 
(ΦΕΚ 303τ. Α’). 

6. Το Εθνικό Σχέδιο Δράσης για την Κοινωνική Ενσωμά¬ 
τωση 2003-2005 στο οποίο εντάσσεται το Ολοκληρωμένο 
Πρόγραμμα Δράσης για την Κοινωνική Ένταξη των Ελλή¬ 
νων Τσιγγάνων. 

7. Την ανάγκη ικανοποίησης των κοινωνικών δικαιωμά¬ 
των που απορρέουν από τις περιγραφόμενες ανωτέρω 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


διατάξεις του Συντάγματος της Ελλάδας και του Ευρω¬ 
παϊκού Κοινωνικού Χάρτη και τη διατήρησης της συνεκτι¬ 
κότητας του κοινωνικού ιστού, την καταπολέμηση του 
κοινωνικού αποκλεισμού και την ενσωμάτωση ευαίσθη¬ 
των κοινωνικών ομάδων στην κοινωνία. 

8. Το γεγονός ότι η στεγαστική αποκατάσταση επιφέρει 
δημόσια ωφέλεια και αποβλέπει στην πραγμάτωση της 
κοινωνικής προόδου. 

9. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Τη στεγαστική αποκατάσταση των τσιγγάνων του Δή¬ 
μου Κομοτηνής και την εξασφάλιση των απαραίτητων 
συνθηκών διαβίωσής τους στο Βορειοανατολικό άκρο 
της πόλης της Κομοτηνής και Βόρεια της υφιστάμενης 
θέσης του οικισμού Αλάν Κογιού του Δήμου Κομοτηνής. 

Γιατους ανωτέρω περιγραφόμενους λόγους η στεγαστική 
αποκατάσταση των τσιγγάνων χαρακτηρίζεται μεγάλο ανα¬ 
πτυξιακό έργο του Δήμου Κομοτηνής και η απαγόρευση του 
τελ. εδαφ. της παρ. 6 (α) του άρθρου 56 του Ν. 2637/1998 
(ΦΕΚ 200 τ. Α’) δεν ισχύει, για την προκειμένη περίπτωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 2004 

οι ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΑΠΟΚΕΝΤΡΩΣΗΣ ΚΑΙ ΤΡΟΦΙΜΩΝ 

Π. ΠΑΥΛΟΠΟΥΛΟΣ Σ. ΤΣΙΤΟΥΡΙΔΗΣ 

-♦- 

Αριθ. 44113 (2) 

Συγκρότηση Ομάδας Διοίκησης Έργου για την εφαρμο¬ 
γή προγράμματος θέσεων μερικής απασχόλησης. 

Ο ΥΠΟΥΡΓΟΣ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Εχοντας υπόψη: 

1. Τις διατάξεις του Ν. 3250/2004 "Μερική Απασχόληση 
στο Δημόσιο, στους ΟΤΑ και στα Νομικά Πρόσωπα Δημο¬ 
σίου Δικαίου" (ΦΕΚ 124/τ.Α/7.7.2004). 

2. Τις διατάξεις της παραγράφου 18 του άρθρου 18τουΝ. 
2503/1997 "Διοίκηση, οργάνωση της Περιφέρειας, ρύθμιση 
θεμάτων για την Τοπική Αυτοδιοίκηση και άλλες διατάξεις". 

3. Την ανάγκη συγκρότησης Ομάδας Διοίκησης Έργου 
και την εφαρμογή προγράμματος θέσεων μερικής απα¬ 
σχόλησης. 

4. Το γεγονός ότι από τις διατάξεις της παρούσας από¬ 
φασης, προκαλείται δαπάνη σε βάρος του κρατικού προ¬ 
ϋπολογισμού, η οποία θα καθοριστεί με άλλη απόφαση 
των αρμοδίων Υπουργών, αποφασίζουμε: 

1. Συγκροτούμε στο Υπουργείο Εσωτερικών, Δημόσιας 
Διοίκησης και Αποκέντρωσης, Ομάδα Διοίκησης Έργου, 
αποτελούμενη από τους: 

α) Αθανάσιο Βεζυργιάννη Γενικό Γραμματέα του 
ΥΠ.ΕΣΔΔ.Α ως Πρόεδρο αναπληρούμενο από τον Κων¬ 
σταντίνο Κοτσόπουλο, Ειδικό Συνεργάτη στο γραφείο 
του Γενικού Γραμματέα, β) Βασιλική Γιαβή, Προϊσταμένη 
Τμήματος της Διεύθυνσης Οργάνωσης και Λειτουργίας 
ΟΤΑ του ΥΠΕΣΔΔΑ γ) Αφροδίτη Διαμαντοπούλου, Προϊ- 
σταμένη Τμήματος της Διεύθυνσης Οργάνωσης και Λει¬ 
τουργίας ΟΤΑ του ΥΠΕΣΔΔΑ. 

δ) Σταυρούλα Καραμπάτσου, Προϊσταμένη Τμήματος 
της Διεύθυνσης Διοίκησης του ΥΠΕΣΔΔΑ. 


ε) Σπυρίδωνα Βαρδάκο, Προϊστάμενο Τμήματος της Δι¬ 
εύθυνσης Αστικής και Δημοτικής Κατάστασης του 
ΥΠΕΣΔΔΑ. 

στ) Μαρία Γκανιάτσα, Προϊσταμένη Τμήματος της Διεύ¬ 
θυνσης ΠΑΜ - ΠΣΕΑ 

ζ) Απόστολο Σάμιαλη, εκπρόσωπο του Υπουργείου 
Απασχόλησης και Κοινωνικής Προστασίας. 

η) Αθηνά Καρακούση, εκπρόσωπο του Οργανισμού 
Απασχόλησης Εργατικού Δυναμικού (ΟΑΕΔ). 

θ) Νίκο Κρουσταλιά αποσπασμένο υπάλληλο στο γρα¬ 
φείο Υφυπουργού ΥΠ.ΕΣ.ΔΔ.Α. Αθανασίου Νάκου. 

ι) Γεώργιο Βλασσόπουλο, Ειδικό Σύμβουλο Υπουργού 
Εσωτερικών, Δημόσιας Διοίκησης και Αποκέντρωσης. 

ια) Γεωργία Γκόνου, εκπρόσωπο της Ελληνικής Εται¬ 
ρίας Τοπικής Ανάπτυξης και Αυτοδιοίκησης (ΕΕΤΑΑ). 

3. Έργο της Ομάδας Διοίκησης Έργου είναι: 

Ο προσδιορισμός επιλέξιμων δαπανών προγράμματος 
(αμοιβές απασχολούμενων μετά των επιβαρύνσεων, κάλυ¬ 
ψη δαπανών διοίκησης και διαχείρισης, τεχνική βοήθεια κλπ) 

• Η αποσαφήνιση κατηγοριών νομικών προσώπων που 
συμμετέχουν στις Προγραμματικές Συμβάσεις και διαδι¬ 
κασίες επιλογής τους. 

• Οι ενδεικτικοί προϋπολογισμοί κατά κατηγορία υπη¬ 
ρεσιών κοινωνικού χαρακτήρα. 

• Οι πρότυπες προγραμματικές Συμβάσεις κατά κατη¬ 
γορία υπηρεσιών και προσδιορισμός των προδιαγραφών 
κάθε κατηγορίας. 

• Η εκπόνηση συστήματος μηχανογραφημένης παρα¬ 
κολούθησης και ελέγχου του Προγράμματος. 

• Η διερεύνηση της δυνατότητας παροχής κινήτρων 
για την εξασφάλιση της βιωσιμότητας των θέσεων μερι¬ 
κής απασχόλησης και ένταξης τους σε ολοκληρωμένα 
προγράμματα τοπικής κοινωνικής πολιτικής. 

4. Η Γραμματειακή Υποστήριξη της Ομάδας Διοίκησης 
Έργου γίνεται από τους: 

Α) Βασιλική Παπαδημητροπούλου, υπάλληλο του κλά¬ 
δου ΔΕ Διοικητικού - Λογιστικού του ΥΠΕΣΔΔΑ. 

Β) Θελξιόπη Παπασημακοπούλου, υπάλληλο του κλά¬ 
δου ΠΕ Διοικητικού του ΥΠΕΣΔΔΑ. 

Γ) Γεωργία Ξημεράκη, υπάλληλο του κλάδου ΔΕ Διοι¬ 
κητικού - Λογιστικού του ΥΠΕΣΔΔΑ. 

Δ) Φωτεινή Πολίτη, υπάλληλο του κλάδου ΠΕ Διοικητι¬ 
κού του ΥΠΕΣΔΔΑ. 

Ε) Τριανταφυλλιά Καντιανή, υπάλληλος ιδιωτικού δικαί¬ 
ου αορίστου χρόνου ειδικότητας ΔΕ Διοικητικού του 
ΥΠΕΣΔΔΑ. 

ΣΤ) Αθηνά Βρεκούση, υπάλληλος ιδιωτικού δικαίου αο¬ 
ρίστου χρόνου ειδικότητας ΔΕ Διοικητικού του ΥΠΕΣΔΔΑ. 

5. Η ως άνω Ομάδα Διοίκησης Έργου, οφείλει να ολο¬ 
κληρώσει το έργο της μέχρι την 31.8.2005 και να συνε¬ 
δριάζει τουλάχιστον τέσσερις (4) φορές μηνιαίως και σε 
χρόνο εντός και εκτός ωραρίου εργασίας. 

6. Η αμοιβή ή αποζημίωση των συμμετεχόντων στην 
Ομάδα Διοίκησης Έργου, θα καθοριστεί με κοινή απόφα¬ 
ση των Υπουργών, Εσωτερικών, Δημόσιας Διοίκησης και 
Αποκέντρωσης και Οικονομίας και Οικονομικών. Για την 
αμοιβή εφαρμόζονται οι διατάξεις της παραγράφου 18 
του άρθρου 18του Ν.2503/1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Αυγούστου 2004 

Ο ΥΠΟΥΡΓΟΣ 

Π. ΠΑΥΛΟΠΟΥΛΟΣ 





ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 1430/Γ0051 (3) 

Σύσταση ελεγκτικής ομάδας για τη διενέργεια ελέγχου 
στο ΠΕΡΙΦΕΡΕΙΑΚΟ ΕΠΙΧΕΙΡΗΣΙΑΚΟ ΠΡΟΓΡΑΜΜΑ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ, σε πράξεις 
που συγχρηματοδοτούνται από το ΕΚΤ, στο πλαίσιο 
του Γ ΚΠΣ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξειςτου άρθ. 17του Ν. 2860/2000 "Διαχείρι¬ 
ση, παρακολούθηση και έλεγχος του Κοινοτικού Πλαισί¬ 
ου Στήριξης και άλλες διατάξεις" (ΦΕΚ 251/ τ. Α/2000), 
όπως τροποποιήθηκε με το άρθρο 23 του Ν. 3148/2003 
(ΦΕΚ 1361/τ. Α/2003) και ισχύει. 

2. Την αριθμ. 14650/ΔΙΟΕ 85/17.3.2004 απόφαση του 
Πρωθυπουργού και Υπουργού Οικονομίας και Οικονομι¬ 
κών "Καθορισμός αρμοδιοτήτων των Υφυπουργών Οικο¬ 
νομίας και Οικονομικών" (ΦΕΚ519/τ. Β'/2004). 

3. Την αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών "Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ.6 και 7) του Ν. 2860/2000" (ΦΕΚ 1170/ τ. 
Β72003). 

4. Την αριθμ. 2/7240/0022/14.3.2003 απόφαση του 
Υπουργού Οικονομίας και Οικονομικών "Καθορισμός του 
ύψους της εκτός έδρας αποζημίωσης και των εξόδων με¬ 
τακίνησης μελών των ελεγκτικών ομάδων του άρθρου 17 
(παρ.6) του Ν. 2860/2000 (ΦΕΚ310/τ. Β72003). 

5. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (ΕΔΕΑ), για το έτος 2004. 

6. Την ανάγκη διενέργειας ουσιαστικού ελέγχου στο 
Π.Ε.Π. Ανατολικής Μακεδονίας και Θράκης, σε ενέργειες 
ΕΚΤ, στο πλαίσιο ελέγχου των προγραμμάτων του Γ 
Κ.Π.Σ. 

7. Το γεγονός ότι από τις διατάξεις αυτής της απόφα¬ 
σης προκαλείται δαπάνη 900 €, για την αμοιβή των ελε¬ 
γκτών, η οποία βαρύνει τις πιστώσεις του Π/Υ Δημοσίων 
Επενδύσεων (Πρόγραμμα Ενεργειών Τεχνικής Βοήθειας 
- Υποπρόγραμμα Β'), αποφασίζουμε: 

1. Συνιστούμε ελεγκτική ομάδα για τη διενέργεια ου¬ 
σιαστικού ελέγχου σε δράσεις ΕΚΤ του Περιφερειακού 
Επιχειρησιακού Προγράμματος (ΠΕΠ) Ανατολικής Μακε¬ 
δονίας και Θράκης 2000-2006. 

2. Μέλη της ελεγκτικής ομάδας ορίζονται οι παρακάτω 
υπάλληλοι του ΓΛΚ: 

• Αντωνίου Λαμπρινή, υπάλληλος της Δ/νσης Προ¬ 
γραμματισμού και Ελέγχων. 

• Βερβέρη Αργυρή, υπάλληλος της Δ/νσης Προγραμ¬ 
ματισμού και Ελέγχων. 

• Γιαννοπούλου Σοφία, υπάλληλος της Δ/νσης Μελε¬ 
τών και Αξιολόγησης. 

Συντονίστρια της ελεγκτικής ομάδας ορίζεται η κ. Λα- 
μπρινή Αντωνίου. 

3. Ο έλεγχος θα διενεργηθεί κατά το χρονικό διάστημα 
από 6.9.2004 έως και 11.9.2004 σε πράξεις των μέτρων 
5.4 "Δράσεις κοινωνικής υποστήριξης" και 5.6 "Ανάπτυξη 
και προσαρμοστικότητα ανθρώπινου δυναμικού" του πα¬ 
ραπάνω ΠΕΠ. 

4. Ειδικότερα θα ελεγχθούν: 

α) η Ειδική Υπηρεσία Διαχείρισης του Π.Ε.Π Ανατολικής 
Μακεδονίας και Θράκης και 

β) οι τελικοί δικαιούχοι/ανάδοχοι: 


• Δημοτική Επιχείρηση Ανάπτυξης Αιγείρου, για το έρ¬ 
γο με κωδικό ΟΠΣ 86264, 

• Δημοτική Επιχείρηση Ανάπτυξης Ιάσμου, για το έργο 
με κωδικό ΟΠΣ 71375, 

• Δημοτική Επιχείρηση Πολιτισμού, Τουρισμού, Ανά¬ 
πτυξης Θάσου, για το έργο με κωδικό ΟΠΣ 86267, 

• Διεύθυνση Σχεδιασμού και Ανάπτυξης της Περιφέ¬ 
ρειας Ανατολικής Μακεδονίας και Θράκης για το υποέρ- 
γο 38 του έργου με κωδικό ΟΠΣ 85519, 

• το ΚΕΚ Αντωνιάδης & ΣΙΑ ΟΕ, ως ανάδοχος του πα¬ 
ραπάνω υποέργου. 

Επίσης, κατά τη διάρκεια του ελέγχου πιθανόν να επι- 
λεγούν για έλεγχο και άλλες πράξεις που εκτελούν οι πα¬ 
ραπάνω ή άλλοι τελικοί δικαιούχοι, στο πλαίσιο του ΕΚΤ, 
με τη μέθοδο της τυχαίας δειγματοληψίας ή κατά την κρί¬ 
ση της ελεγκτικής ομάδας. 

5. Έργο της Ελεγκτικής Ομάδας είναι ο έλεγχος του συ¬ 
στήματος διαχείρισης και ελέγχου και ειδικότερα : 

α. η διαπίστωση της ύπαρξης επαρκούς διαδρομής 
ελέγχου σε επίπεδο κεντρικών - περιφερειακών υπηρε¬ 
σιών και τελικών δικαιούχων. 

β. η διαπίστωση της ορθής διαχείρισης του προγράμ¬ 
ματος σε σχέση με τις ελεγχόμενες πράξεις από τη Δια¬ 
χειριστική Αρχή καθώς και η αποτελεσματική εκτέλεση 
των πράξεων από τους τελικούς δικαιούχους. 

γ. η πορεία υλοποίησης των πράξεων, σύμφωνα με τις 
εθνικές και κοινοτικές διατάξεις, 

δ. η πληρότητα και νομιμότητα των δικαιολογητικών και 
λοιπών παραστατικών στοιχείων πληρωμών και 

ε. η υλοποίηση του φυσικού αντικειμένου των πράξεων, 
οι επιπτώσεις και τα αποτελέσματάτους. 

6. Μετά το πέρας του ελέγχου θα συνταχθεί έκθεση με τα 
αποτελέσματα του ελέγχου, που θα υποβληθεί, εντός προ- 
θεσμίαςτριών (3) μηνών, στη Διεύθυνση Προγραμματισμού 
και Ελέγχων του Γ ενικού Λογιστηρίου του Κράτους, για ει¬ 
σήγηση στην Επιτροπή Δημοσιονομικού Ελέγχου (Ε.Δ.ΕΛ.). 

7. Στα μέλη της ελεγκτικής ομάδας θα καταβληθεί η 
προβλεπόμενη, από την υπό στοιχείο 3 του προοιμίου 
απόφαση, αποζημίωση. 

8. Η παρούσα αποτελεί και έγκριση μετακίνησης της 
ελεγκτικής ομάδας με οποιοδήποτε μεταφορικό μέσο 
(συμπεριλαμβανομένου και του ταξί). 

9. Η εκτός έδρας αποζημίωση και τα έξοδα μετακίνησης 
και διανυκτερεύσεων των μελών της ελεγκτικής ομάδας 
θα καλυφθούν σύμφωνα με την υπό στοιχείο 4 του προοι¬ 
μίου απόφαση. 

10. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 30 Αυγούστου 2004 

Ο ΥΦΥΠΟΥΡΓΟΣ 

Π. ΔΟΥΚΑΣ 
-♦- 

Αριθ. 191211 οικ. (4) 

Συγκρότηση Α’ Πρωτοβάθμιου υπηρεσιακού συμβουλί¬ 
ου του Ο.Α.Ε.Δ. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξειςτου Ν. 1558/1985 "Κυβέρνηση και Κυ¬ 
βερνητικά Όργανα" (ΦΕΚ 137/τ. Α’). 

2. Την υπ’ αριθμ. Υ1 απόφαση του Πρωθυπουργού "Με¬ 
ταβολή τίτλων Υπουργείων και καθορισμός της σειράς 
τάξης των Υπουργείων" (ΦΕΚ 513/10.3.2004) 

3. Τις διατάξεις του π.δ. 95/1993 "Καθορισμός αρμοδιο¬ 
τήτων που διατηρούνται από τον Υπουργό Εργασίας" 
(ΦΕΚ40/τ. Α’) 

4. Τις διατάξεις του π.δ. 360/1997 "Διατήρηση εποπτεί- 
ας Ν.Π.Δ.Δ." (ΦΕΚ240/τ.Α’) 

5. Τις διατάξεις (α) των άρθρων 9 και 11 παρ. 5 και 7 του 
Ν. 3260/2004 (ΦΕΚ 151/τ.Α’), (β) της παραγράφου Β4του 
άρθρου 40 του Ν. 1884/1990 (ΦΕΚ81/τ.Α’) και (γ) του άρ¬ 
θρου 6 του Ν. 2839/2000 (ΦΕΚ 196/τ.Α’) 

6. Τις διατάξεις του άρθρου 6 του Ν. 2839/2000 (ΦΕΚ 
196/τ.Α’) 

7. Την υπ’ αριθμ. 190649/5.4.1999 απόφαση μας "Σύ¬ 
σταση - Συγκρότηση του Α’ Πρωτοβάθμιου Υ.Σ. του 
Ο.Α.Ε.Δ., αρμοδίου για θέματα του τακτικού και ιδιωτικού 
δικαίου εκπαιδευτικού προσωπικού" (ΦΕΚ358/τ.Β’) 

8. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού γιατί το υπηρεσιακό συμβούλιο έχει ήδη συ- 
σταθεί και θα λειτουργεί σύμφωνα με την παρούσα συ¬ 
γκρότηση με ισάριθμα μέλη, αποφασίζουμε: 

1. Συγκροτούμε στον Οργανισμό Απασχόλησης Εργατι¬ 
κού Δυναμικού (Ο.Α.Ε.Δ.) πενταμελές υπηρεσιακό συμ¬ 
βούλιο αρμόδιο για θέματα του τακτικού και ιδιωτικού δι¬ 
καίου εκπαιδευτικού προσωπυχού του Οργανισμού, ως 
εξής: 

α. Τρεις (3) μονίμους υπαλλήλους με βαθμό Α’ από αυ¬ 
τούς που υπάγονται στην αρμοδιότητα του υπηρεσιακού 
συμβουλίου και υπηρετούν στην έδρα του, με τους ανα- 
πληρωτέςτους. Ένα τουλάχιστον από τα τακτικά μέλη και 
ένα από τα αναπληρωματικά θα είναι διαφορετικού φύ¬ 
λου από τα λοιπά, εφόσον υπάρχει και έχει τις νόμιμες 
προϋποθέσεις. 

β. Δύο αιρετούς εκπροσώπους των εργαζομένων με 
βαθμό τουλάχιστον Α’ με τους αναπληρωτές τους. 

2. Τα υπό στοιχεία α’ τακτικά μέλη της παρ. 1 ορίζονται 
από τον οικείο Υπουργό από υπαλλήλους που πληρούν 
τις προϋποθέσεις να επιλεγούν ως προϊστάμενοι διευ¬ 
θύνσεων σύμφωνα με τις διατάξεις του άρθρου 11 του Ν. 
3260/2004. 

3. Τα υπό στοιχείο α’ αναπληρωματικά μέλη της παρ. 1 
της παρούσης ορίζονται από τον ουχείο Υπουργό από 
υπαλλήλους που έχουν επιλεγεί ως προϊστάμενοι διευ¬ 
θύνσεων. 

4. Με την απόφαση ορισμού των μελών του υπηρεσια¬ 
κού συμβουλίου, ορίζεται ως πρόεδρος ένα από τα τακτι¬ 
κά μέλη με αναπληρωτή του, επίσης ένα από τα μέλη αυ¬ 
τά. Στην περίπτωση που προεδρεύει ο αναπληρωτής του 
προέδρου θα συμμετέχει ως τακτικό μέλος ο αναπληρω¬ 
τής του προεδρεύοντος. 

5. Γραμματέας του υπηρεσιακού συμβουλίου ορίζεται 
υπάλληλος με βαθμό τουλάχιστον Γ, με αναπληρωτή του 
υπάλληλο του ιδίου βαθμού της οικείας υπηρεσίας. 

6. Η θητεία των μελών του υπηρεσιακού συμβουλίου εί¬ 
ναι διετής. 

7. Όταν το υπηρεσιακό συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων μετέ¬ 
χουν οι δύο αιρετοί εκπρόσωποι του προσωπικού με σύμ¬ 
βαση εργασίας ιδιωτικού δικαίου αορίστου χρόνου. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Σεπτεμβρίου 2004 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. 35699 (5) 

Συγκρότηση υπηρεσιακού συμβουλίου της Γ ενικής 
Γ ραμματείας Αθλητισμού. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψιν: 

1. Τις διατάξεις: 

α) Του Α.Ν. 397/1968 περί "επανασυστάσεως της Γενι¬ 
κής Γ ραμματείας Αθλητισμού και των αρμοδιοτήτων αυ¬ 
τής". 

β) Του Π.Δ. 77/1985 "Οργανισμός της Γενικής Γραμμα¬ 
τείας Αθλητισμού", όπως ισχύει. 

2. α)Της παρ. 5 του άρθρου 11 και των παρ. 2 και 3 του 
άρθρου 9του Ν.3260/2004 (ΦΕΚ151 Α’). 

β) Της παραγράφου Β4 του άρθρου 40 του Ν. 
1884/1990 (ΦΕΚ81 Α’). 

γ) Του άρθρου 6του Ν.2839/2000 (ΦΕΚ 196 Α’). 

δ) Την υπ’ αριθμ. 7414/29.3.1999 απόφαση σύστασης 
του υπηρεσιακού συμβουλίου της Γενικής Γραμματείας 
Αθλητισμού (ΦΕΚ 439/Β/26.4.1999). 

ε) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού γιατί το υπηρεσιακό συμβούλιο έχει ήδη συ- 
σταθεί και θα λειτουργεί σύμφωνα με την παρούσα συ¬ 
γκρότηση με ισάριθμα μέλη. 

3. Την υπ’ αριθμ. 133/24.3.2004 απόφαση του Πρωθυ¬ 
πουργού και του Υπουργού Πολιτισμού περί "ανάθεσης 
άσκησης αρμοδιοτήτων στην Αναπληρωτή Υπουργό Πο¬ 
λιτισμού Φάνη Πάλλη - Πετραλιά και στους Υφυπουργούς 
Γεώργιο Ορφανό και Πέτρο Τατούλη" (ΦΕΚ 527/Β/ 
24.3.2004), όπως διορθώθηκε με το ΦΕΚ 558/Β/2.4.2004, 
αποφασίζουμε: 

1. Συγκροτούμε στη Γενική Γραμματεία Αθλητισμού πε¬ 
νταμελές υπηρεσιακό συμβούλιο αρμόδιο για όλο το προ¬ 
σωπικό της Γ ενικής Γ ραμματείας Αθλητισμού ως εξής: 

α)Τρεις (3) μονίμους υπαλλήλους με βαθμό Α’ από αυ¬ 
τούς που υπάγονται στην αρμοδιότητα του υπηρεσιακού 
συμβουλίου και υπηρετούν στην έδρα του, με τους ανα¬ 
πληρωτές τους. Ένα τουλάχιστον από τα τακτικά μέλη και 
ένα από τα αναπληρωματικά θα είναι διαφορετικού φύ¬ 
λου από τα λοιπά, εφόσον υπάρχει και έχει τις νόμιμες 
προϋποθέσεις. 

β)Δύο αιρετούς εκπροσώπους των εργαζομένων με 
βαθμό τουλάχιστον Α’ με τους αναπληρωτές τους. 

2. Τα υπό στοιχεία α’ τακτικά μέλη της παρ. 1 ορίζονται 
από τον οικείο Υπουργό από υπαλλήλους που πληρούν 
τις προϋποθέσεις να επιλεγούν ως προϊστάμενοι διευ¬ 
θύνσεων σύμφωνα με τις διατάξεις του άρθρου 11 του 
Ν.3260/2004. 

3. Τα υπό στοιχείο α’ αναπληρωματικά μέλη της παρ. 1 
της παρούσης ορίζονται από τον οικείο Υπουργό από 
υπαλλήλους που έχουν επιλεγεί ως προϊστάμενοι διευ¬ 
θύνσεων. 

4. Με την απόφαση ορισμού των μελών του υπηρεσια¬ 
κού συμβουλίου, ορίζεται ως πρόεδρος ένα απότατακτι- 

κά μέλη με αναπληρωτή του, επίσης ένα από τα μέλη αυ¬ 
τά. Στην περίπτωση που προεδρεύει ο αναπληρωτής του 
προέδρου θα συμμετέχει ως τακτικό μέλος ο αναπληρω¬ 
τής του προεδρεύοντος. 

5. Γραμματέας του υπηρεσιακού συμβουλίου ορίζεται 
υπάλληλος με βαθμό τουλάχιστον Γ’, με αναπληρωτή του 
υπάλληλο του ιδίου βαθμού της οικείας υπηρεσίας. 

6. Η θητεία των μελών του υπηρεσιακού συμβουλίου εί¬ 
ναι διετής. 

7. Όταν το υπηρεσιακό συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων μετέ¬ 
χουν οι δύο αιρετοί εκπρόσωποι του προσωπικού με σύμ¬ 
βαση εργασίας ιδιωτικού δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 2004 

Ο ΥΦΥΠΟΥΡΓΟΣ 

ΓΕΩΡΓΙΟΣ ΟΡΦΑΝΟΣ 
-♦- 

Αριθ. ΥΠΠΟ/ΔΝΣΑΚ/63389/1540 (6) 

Χαρακτηρισμός ως μνημείου του πέτρινου νερόμυλου 
που βρίσκεται στην περιοχή Ραδοβίζι του Δήμου Μο- 
λοσσώνστο Ν. Ιωαννίνων, ιδιοκτησίας I. ΜονήςΑγ.Δη- 
μητρίου Διχονίου. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/1985 "Περί Κυβέρνησης και Κυβερνητι¬ 
κών Οργάνων" που δημοσιεύθηκε στο Φ.Ε.Κ. 137/ 
26.7.1985 

β) του Ν. 3028/2002 "Για την προστασία των Αρχαιοτή¬ 
των και εν γένει της Πολιτιστικής Κληρονομιάς" (Φ.Ε.Κ. 
153/Α/28.6.2002) 

γ) του Ν. 2039/1992 "περί Κύρωσης της Σύμβασης για 
την προστασία της Αρχιτεκτονικής Κληρονομιάς της Ευ¬ 
ρώπης" (Φ.Ε.Κ. 61/Α/13.4.1992). 

δ) του Π.Δ.191/2003 (ΦΕΚ 146/Α/13.6.2003) "Οργανι¬ 
σμός Υπουργείου Πολιτισμού" 

2. Την με Α.Π. 133/24.3.2004 απόφαση του Πρωθυ¬ 
πουργού και Υπουργού Πολιτισμού (Φ.Ε.Κ. 527/Β/ 
24.3.2004) με την οποία ανατίθεται η άσκηση αρμοδιοτή¬ 
των στην αναπληρωτή Υπ. Πολιτισμού Φ. Πάλλη Πετραλιά 
και στους Υφυπουργούς Γ. Ορφανό και Π. Τατούλη, όπως 
διορθώθηκε και δημοσιεύτηκε στο Φ.Ε.Κ. 558/Β/2.4.2004 

3. Την Υπουργική Απόφαση ΥΠΠΟ/ΔΟΕΠΥ/ΤΠΟ- 
ΝΥΣ/15/3696/20.1.2004 "Μεταβίβαση αρμοδιοτήτων του 
Υπουργού Πολιτισμού στις Περιφερειακές." (ΦΕΚ 
70/Β/20.1.2004) καθώς και την Υπουργική Απόφαση ΥΠ- 
ΠΟ/ΔΟΕΠΥ/ΤΠΟΝΥΣ/14/3698/20.1.2004 "Οργάνωση και 
λειτουργία των Συμβουλίων του Ν. 3028/2002" (ΦΕΚ 
70/Β/20.1.2004). 

4. Την εισήγηση της Υ.Ν.Μ.Τ.Ε. Ηπείρου και τα λοιπά 
στοιχεία του φακέλου που έχει συνταχθεί απάτην Υπηρε¬ 
σία. 

5. Την ομόφωνη γνωμοδότηση του Τοπικού Συμβουλίου 
Μνημείων Ηπείρου με αριθμό Πρακτικού 07/24.11.2003, 
αποφασίζουμε: 

Χαρακτηρίζουμε ως μνημείο, σύμφωνα με τις διατάξεις 
του Ν. 3028/2002, τον πέτρινο νερόμυλο, που βρίσκεται 


στην περιοχή Ραδοβίζι του Δήμου Μολοσσών στο Ν, Ιω¬ 
αννίνων, ιδιοκτησίας I. Μονής Αγ. Δημητρίου Διχονίου και 
σημειώνεταιμεσυντεταγμένεςΧ=20° 36° καιΨ=39° 34° 
30" στον χάρτη της Γ.Υ.Σ. κλίμακας 1:50.000 με την ονο¬ 
μασία "Κληματιά", διότι πρόκειται για αξιόλογο μνημείο 
της προβιομηχανικής περιόδου, που ενσωματώνει στοι¬ 
χεία λαϊκής αρχιτεκτονικής. 

Ο νερόμυλος συνδέεται με την οικονομική δραστηριό¬ 
τητα της περιοχής και είναι άρρηκτα συνδεδεμένα με τις 
μνήμες των κατοίκων της περιοχής. 

Για την καλύτερα προστασία, προβολή και ανάδειξη του 
μνημείου ορίζεται περιβάλλον χώρος πενήντα μέτρων (50 
γπ) περιμετρικά του μνημείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Αυγούστου 2004 

Ο ΥΦΥΠΟΥΡΓΟΣ 

ΠΕΤΡΟΣΤΑΤΟΥΛΗΣ 
-♦- 

Αριθ. 6750 (7) 

Τροποποίηση της αριθ. 4779/29.5.1997 απόφασης σύστα¬ 
σης Επιχείρησης με την επωνυμία "ΔΙΑΔΗΜΟΚΟΙΝΟΤΙ- 
ΚΗ ΕΠΙΧΕΙΡΗΣΗ ΤΗΛΕΘΕΡΜΑΝΣΗΣ ΕΥΡΥΤΕΡΗΣ ΠΕ¬ 
ΡΙΟΧΗΣ ΑΜΥΝΤΑΙΟΥ (ΔΕΤΕΠΑ)", Ν. Φλώρινας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 έως 285 του Π.Δ. 
410/1995. 

2. Τις διατάξειςτου άρθρου 27του Ν. 2081/1992. 

3. Τις υπ’ αριθμ. 25027/9.4.1984 και 85050/29.11.1984 
αποφάσεις Υπουργού Εσωτερικών. 

4. Την υπ’ αριθμ. 4779/29.5.1997 (ΦΕΚ 490/Β'/13.6.1997) 
απόφασή μας με την οποία συστήθηκε Επιχείρηση με την 
επωνυμία "Διαδημοκοινοτική Επιχείρηση Τηλεθέρμανσης 
Ευρύτερης Περιοχής Αμυνταίου (ΔΕΤΕΠΑ)". 

5. Την οικονομοτεχνική μελέτη που συντάχθηκε κατά 
την σύσταση της Επιχείρησης, καθώς και το γεγονός ότι 
με την αύξηση του μετοχικού κεφαλαίου της Επιχείρησης 
δεν επέρχεται μεταβολή στα οικονομικά στοιχεία αυτής. 

6. Την υπ’ αριθμ. 50192/ΝΝ 772/Ν. 1892/90/16.1.1998 από¬ 
φαση Υπουργού Εθνικής Οικονομίας με την οποία εγκρίθη- 
κε η υπαγωγή στις διατάξεις του Ν.1892/1990 επένδυσης 
της ΔΕΤΕΠΑ που αναφέρεται στην τηλεθέρμανση της ευ¬ 
ρύτερης περιοχής των Δήμων Αμυνταίου και Φιλώτα. 

7. Το αριθμ.76/2.4.2004 έγγραφο της Νομαρχιακής Αυ¬ 
τοδιοίκησης Ν.Φλώρινας (Γραφείο Τοπικού Πόρου) σύμ¬ 
φωνα με το οποίο έγινε η ένταξη στο 2ο ΕΑΠ του έργου 
"Ίδια συμμετοχή στο πρόγραμμα Δημοσίων Επενδύσεων 
Τηλεθέρμανσης Ευρύτερης περιοχής Αμυνταίου "προϋ¬ 
πολογισμού 700.000,00 €. 

8. Την υπ’ αριθμ. 8/2004 απόφαση του Διαδημοτικού ορ¬ 
γάνου της ΔΕΤΕΠΑ σχετικά με την αύξηση κεφαλαίου της 
ΔΕΤΕΠΑ κατά 700.000,00 € και την πιστοποίηση αύξησης 
μετοχικού κεφαλαίου αυτής κατά το ίδιο ποσό. 

9. Τις υπ’ αριθμ.2/2004,17/2004 και 12/2004 αποφάσεις 
του Διοικητικού Σ/λίου της ΔΕΤΕΠΑ σχετικά με την τρο¬ 
ποποίηση του καταστατικού της επιχείρησης και την αύ¬ 
ξηση του κεφαλαίου της κατά 700.000,00 € αντίστοιχα. 

10.-Την υπ’ αριθμ.4075/2.7.2004 απόφαση του Γενικού 
Γραμματέα Περιφέρειας Δυτικής Μακεδονίας ,"Περί ανά¬ 
κλησης της εξουσιοδότησης υπογραφής εγγράφων από 
το Γενικό Δ/ντή της Περιφέρειας Δυτ. Μακεδονίας. 
(ΦΕΚ1072/15.7.2004/τ.Β), αποφασίζουμε: 

Τροποποιούμε την υπ’ αριθμ. 4779/29.5.1997 απόφασή 
μας ως εξής: 

1. Όσον αφορά το άρθρο 1 γίνεται αλλαγή της επωνυ¬ 
μίας της επιχείρησης από 'Διαδημοκοινοτική Επιχείρηση 
Τηλεθέρμανσης Ευρύτερης Περιοχής Αμυνταίου" σε 
"Διαδημοτική Επιχείρηση Τηλεθέρμανσης Ευρύτερης 
Περιοχής Αμυνταίου". 

2. Στο άρθρο 6 α)Το ποσοστό συμμετοχής στην Επιχεί¬ 
ρηση του Δήμου Αμυνταίου παραμένει ως έχει (54,55%), 
β)Το ποσοστό συμμετοχής του Δήμου Φιλώτα αυξάνεται 
και ορίζεται στα 45,45 %,ως άθροισμα του ποσοστού συμ¬ 
μετοχής των Κοινοτήτων Φιλώτα και Λεβαίας που συνε¬ 
νώθηκαν και γ) γίνεται η προσθήκη ,λόγω της υπαγωγής 
της επένδυσης στον Αναπτυξιακό Νόμο ,τωνεξής:"Το πο¬ 
σοστό συμμετοχής του κάθε Ο.Τ.Α στο κεφάλαιο της Δια¬ 
δημοτικής Επιχείρησης (ΔΕΤΕΠΑ)δεν μπορεί να μετα¬ 
βληθεί για μία ΙΟετία χωρίς προηγούμενη έγκριση του 
Υπουργού Εθνικής Οικονομίας". 

3. Στο άρθρο 5 αυξάνουμε το κεφάλαιο της ΔΕΤΕΠΑ κα¬ 
τά 700.000 € το οποίο θα καλυφθεί κατά τα 381.850,00 € 
(54,55%)από το Δήμο Αμυνταίου και κατά τα 318.150,00€ 
(45,45%)από το Δήμο Φιλώτα. 

Από τις διατάξεις της απόφασης αυτής προκαλείται δα¬ 
πάνη σε βάροςτωνπροϋπολογισμώντου Δήμου Αμυνταί¬ 
ου ποσού 381.850,00 € και του Δήμου Φιλώτα ποσού 
318.150,00€καιστουςΚΑΕ-212,9μετροποποιήσειςτους 
.Τα ποσά αυτά θα καλυφθούν από την ένταξη στο 2ο ΕΑΠ 
του έργου:"Ίδια συμμετοχή στο πρόγραμμα Δημοσίων 
Επενδύσεων Τηλεθέρμανσης Ευρύτερης περιοχής Αμυ¬ 
νταίου - Προϋπολογισμού 700.000,00 € σύμφωνα με τις 
αριθμ. 17/2004,12/2004 και 8/2004 αποφάσεις του Διοικη¬ 
τικού Συμβουλίου της ΔΕΤΕΠΑ και του Διαδημοτικού της 
Οργάνου αντίστοιχα. 

Κατά τα λοιπά ισχύει η υπ’ αριθμ. 4779/29.5.1997 από¬ 
φασή μας όπως τροποποιήθηκε με την υπ’ αριθμ. 
9378/00/5.1.2001 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 26 Αυγούστου 2004 

Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθ. 32.779 (8) 

Τροποποίηση της συστατικής πράξης της Αμιγούς Δημο¬ 
τικής Επιχείρησης Τοπικής Ανάπτυξης Δήμου Ελευθε¬ 
ρίου Κορδελιού (Ε.Τ.Α.Δ.Ε.Κ.)/Ν. Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις των άρθρων 277 επ. του Π.Δ/τος 
410/1995 (Δ.Κ.Κ.). 

2) Τ ις διατάξειςτηςπαρ. 10του άρθρου 6του Ν. 2503/1997. 

3) Την απόφαση του Υπουργού Εσωτερικών 25097/ 
9.4.1984 (ΦΕΚ 244Β') "Καθορισμός των αναγκαίων λεπτο¬ 
μερειών για την εφαρμογή των διατάξεων των άρθρων 
205 213του Ν. 1065/1980". 


4) Την 34.068/1992 (ΦΕΚ617Β') απόφαση του Νομάρχη 
Θεσσαλονίκης που αφορούσε τη σύσταση της Αμιγούς 
Δημοτικής Επιχείρησης Τοπικής Ανάπτυξης Δήμου Ελευ- 
Θερίου-Κορδελιού (Ε.Τ.Α.Δ.Ε.Κ.), όπως τροποποιήθηκε 
και συμπληρώθηκε μεταγενέστερα με την 35.307/1995 
(ΦΕΚ 788Β ) απόφαση του Περιφερειακού Δ/ντη Ν. Θεσ¬ 
σαλονίκης 2292/2001 (ΦΕΚ 1567Β’) και 46.380/2003 (ΦΕΚ 
1955Β1) αποφάσεις του Γενικού Γ ραμματέα Περιφέρειας 
Κεντρικής Μακεδονίας. 

5) Την 223/2004 απόφαση του δημοτικού συμβουλίου 
Ελευθερίου Κορδελιού με την οποία τροποποιείται η συ¬ 
στατική πράξη της Επιχείρησης. 

6) Τη σχετική οικονομοτεχνική μελέτη με την οποία αι¬ 
τιολογείται η τροποποίηση της συστατικής πράξης. 

7) Την 5.631/26.7.2000 απόφαση του Γενικού Γραμμα¬ 
τέα Περιφέρειας Κεντρικής Μακεδονίας (Φ.Ε.Κ. 339/Β/ 
2000), περί ορισμού εισηγητών και μεταβίβαση εξουσίας 
υπογραφής εγγράφων και άλλων πράξεων στο Γ ενικό Δι¬ 
ευθυντή, στους προϊσταμένους Διευθύνσεων και προϊ¬ 
σταμένους Τμημάτων και Γ ραφείων των Υπηρεσιών της 
Περιφέρειας, αποφασίζουμε: 

Τροποποιούμε τη συστατική πράξη της Αμιγούς Δημοτι¬ 
κής Επιχείρησης Τοπικής Ανάπτυξης Δήμου Ελευθερίου 
Κορδελιού (Ε.Τ.Α.Δ.Ε.-Κ.), Ν. Θεσσαλονίκης και ειδικότερα: 

1) Στο άρθρο 2 προστίθεται ο σκοπός: 

ιστ) Η διαχείριση του φυσικοθεραπευτηρίου 

2) Στο άρθρο 6 που αφορά το κεφάλαιο που διαθέτει ο 
δήμος Ελευθερίου Κορδελιού στην Επιχείρηση το οποίο 
αυξάνεται κατά 400.000 ευρώ και διαμορφώνεται από 
273.367,57 ευρώ σε 673.367,57 ευρώ. 

Κατά τα λοιπά ισχύει η 34.068/1992 (ΦΕΚ 617Β') από¬ 
φαση του Νομάρχη Θεσσαλονίκης που αφορούσε τη σύ¬ 
σταση της Αμιγούς Δημοτικής Επιχείρησης Τοπικής Ανά¬ 
πτυξης Δήμου Ελευθερίου-Κορδελιού (Ε.Τ.Α.Δ.Ε.Κ.), 
όπως τροποποιήθηκε και συμπληρώθηκε μεταγενέστερα 
με την 35.307/1995 (ΦΕΚ788Β') απόφαση του Περιφερει¬ 
ακού Δ/ντη Ν. Θεσσαλονίκης, 2292/2001 (ΦΕΚ 1567Β') και 
46.380/2003 (ΦΕΚ 1955Β’) αποφάσεις του Γενικού Γραμ¬ 
ματέα Περιφέρειας Κεντρικής Μακεδονίας. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του δήμου Ελευθε¬ 
ρίου Κορδελιού στο ποσό της αύξησης του κεφαλαίου, 
ύψους 400.000 ευρώ για το τρέχον οικονομικό έτος. Έχει 
εγγράφει ισόποση πίστωση στον Κ,Α. 75/161.9 του προϋ¬ 
πολογισμού του δήμου Ελευθερίου Κορδελιού με τίτλο 
"Αύξηση κεφαλαίου της Ε.Τ.Α.Δ.Ε.Κ.". 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 18 Αυγούστου 2004 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

Ο) 

Στην υπ’ αριθ. Φ. 41264/486/13.5.2004 απόφαση του 
Υφυπουργού Εσωτερικών Δημόσιας Διοίκησης και Απο¬ 
κέντρωσης η οποία δημοσιεύτηκε στο ΦΕΚ 1186/3.8.2004 
(τεύχος" Β), διορθώνεται το κύριο όνομα της "ΚΡΗΤΙΩ- 

ΤΟΥ ΕΥΡΥΔΙΚΗΣ-ΜΑΡΙΑΣ του ΦΩΤΙΟΥ", από το λανθα¬ 
σμένο: "ΕΥΡΙΔΙΚΗ-ΜΑΡΙΑ" στο ορθό: "ΕΥΡΥΔΙΚΗ-ΜΑΡΙΑ". 

(Από το Υπουργείο Εσωτερικών, Δημόσιας 
Διοίκησης και Αποκέντρωσης) 

-♦- ( 10 ) 

Στην υπ’ αριθ. 49355/18.5.2004 Απόφαση του Υπουρ¬ 
γού Αγροτικής Ανάπτυξης και Τροφίμων που δημοσιεύ- 
θηκε στο ΦΕΚ 858/ Β/ 11.6.2004 (θέμα 6ο) στις σελίδες 
11206 και 11207 γίνονται οι εξής διορθώσεις: 

ΑΠΟ ΤΟ ΕΣΦΑΛΜΕΝΟ 

Α’ στην σελίδα 11206, παραγρ. 6, "Το γεγονός.με 

ισόποση μεταφορά στον ΚΑΕ 0511" 

Β’ στην σελίδα 11207, Το σύνολο των ωρών.Η σχετι¬ 

κή δαπάνη καλύπτεται από τον Ε.Φ. 29/110, ΚΑΕ 5241 με 
ισόποση μεταφορά στον ΚΑΕ 0511. 

Ο αριθμός.είναι 220. 


ΣΤΟ ΟΡΘΟ 

Α’ στην σελίδα 11206, παραγρ. 6, Το γεγονός ότι από 
την προώθηση της απόφασης αυτής προκαλείται δαπάνη 
600.600,00 Ευρώ, η οποία θα βαρύνει τις πιστώσεις του 
τακτικού προϋπολογισμού Φ 29/110 και ΚΑΕ 5241 "Δαπά¬ 
νες Προστασίας Ελαιοπαραγωγής". 

Β' Στην σελίδα 11207, Το σύνολο των ωρών για την πα¬ 
ραπάνω υπερωριακή εργασία είναι 92.400 ώρες και η συ¬ 
νολική δαπάνη 600.600,00 Ευρώ για την δακική περίοδο 
από 15.5.2004 - 30.11.2004, σύμφωνα με την υπ’ αριθ. 
2195/11040/30.1.1985 Κ.Υ.Α. των Υπουργών Οικονομικών 
και Γεωργίας. Η σχετική δαπάνη καλύπτεται από τον Ε.Φ. 
29/110, ΚΑΕ 5241 "Δαπάνες Προστασίας ελαιοπαραγω¬ 
γής" Ο αριθμός των υπαλλήλων που θα συμμετάσχουν 
στο παραπάνω πρόγραμμα είναι 220. 

(Από το Υπουργείο Αγροτικής 
Ανάπτυξης και Τροφίμων) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιίίρ: νννννν.θΐ.91· - θ-γπβΜ: ννθβηΐ35ΐ6Γ @ 6ΐ.ς)Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


( 2410)597449 
( 26610 ) 89127 
( 26610 ) 89105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιιό, προσαυξανόμενη κατά 0,20 θυΐΌ για κάθε επιπλέον οκτασέλιδο ή μέρος αυτού. 

• Γιατα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 


Περίοδος 


ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οό-τοπι και μέχρι 100 σελίδες σε 5 βυΐΌ προσαυξανόμενη 
κατά 1 βυτο ανά 50 σελίδες. 

Η τιμή πώλησης σε μορφή οά- τόπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-τοπι διατίθενται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά: 210-9472555, ί3Χ : 210-9472556 ίηΙθΓΠθί: ΙιΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙθΓηοί 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
καιτο ποσό υπέρ ΤΑΠΕΤ (5%του ποσού της συνδρομής) στον κωδικό αριθμό εσόδων ΚΑΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙθίΌΘΐ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































